EN ORIGINAL SERIE FRA NETFLIX
ATHEN 1967
Abbedisse. Det er slut. Jeg har medbragt regnskabsopgørelsen.
-Pengene er sluppet op. -Jamen vi har brug for medicin.
Vi har brug for senge. Vi har brug for mad.
Jeg kan ikke afvise folk.
Før i tiden, når pengene var små, lykkedes det Dem at skaffe private bidrag.
-Jeg har allerede solgt alt. -Så har vi intet valg.
Ordenen må nedlægges.
Og tre,
to...
I aften i Meet the Press har vi besøg af en helt særlig gæst,
Hans Kongelige Højhed Prins Philip, Hertugen af Edinburgh.
Han er her i Washington i forbindelse med en 18-dages rundrejse i Canada og USA.
-Velkommen. -Tak. Det er en fornøjelse at være her.
Jeg har mange spørgsmål, men tiden er knap.
Noget, vi gerne vil have på det rene,
som vi uvidende amerikanere ikke helt forstår, er:
Hvorfor er De ikke konge?
For når en engelsk konge gifter sig, bliver hans hustru, uanset hvem hun er,
automatisk dronning. Ikke sandt?
Jo, det er korrekt.
Så da Dronningen giftede sig med Dem, hvad skete der så?
Som mand føler jeg mig helt forurettet.
Det er du i din fulde ret til.
Nej, det er enormt uretfærdigt.
For at blive ved temaet om uretfærdighed
indledes et nyligt nyhedstelegram fra London således:
"Dronning Elizabeth har ikke fået lønforhøjelse i over 15 år."
Korrekt.
Artiklen nævner også den enorme udfordring,
kongefamilien står over for ved at skulle overleve på den nuværende løn.
Er det ikke en vanskelig situation?
I særdeleshed. Vi nærmer os et underskud næste år.
Ved nærmere overvejelse skyldes det dog ikke dårlig forvaltning.
Vi har holdt det hele kørende på et budget,
der er baseret på udgifterne for mere end 15 år siden,
da Dronningen arvede tronen.
Så for at have råd til alt...
Vi har været nødt til at nedskære drastisk,
og det begynder at få konsekvenser.
Hvis der ikke sker noget, bliver vi enten nødt til...
...ja, jeg ved ikke.
Vi må måske flytte til nogle mindre ejendomme. Hvem ved?
-Mindre slotte? -Ja, noget i den stil.
Vi har allerede foretaget budgetstramninger,
som ikke har gjort livet nemmere.
For eksempel havde vi en lille yacht.
-Den var vi nødt til at sælge. -Jaså?
Jeg bliver nok også snart nødt til at opgive at spille polo og den slags.
Tak. Vi er snart tilbage med flere spørgsmål til Hertugen af Edinburgh...
Internationalt opkald. London, England.
019460200.
-Hallo. Det er Ken. -Det er John Armstrong.
Jeg dækker Muhammed Alie i New York,
og jeg så lige et tv-interview med Hertugen af Edinburgh.
Lad mig få 600 ord, og reserver forsiden.
-Den er din. -Du vil ikke fortryde det.
Præsenter gevær!
Jeg havde egentlig sat situationen i det østlige Nigeria øverst på vores dagsorden,
men efter artiklen i dagens Guardian om Hans Kongelige Højhed, Hertugen af ...
Ja, det må vi nok hellere starte med.
-Hvordan reagerede de i kabinettet? -Positivt generelt.
I betragtning af den dystre økonomiske prognose
vil jeg foreslå, at regeringen følger John Armstrongs råd i dagens Guardian
og sælger forældet og overflødigt statslig infrastruktur,
den kongelige familie.
Generelt?
Altså de sædvanlige hoppede op og ned. Benn, Crossman, Castle.
Det var forventeligt.
Hvad med en indsamling, så Prinsen kan få en ny pony?
I det nuværende økonomiske klima,
når hæderlige arbejderfamilier i hele landet kæmper for overlevelse,
mener jeg, at en fattigdomsappel fra en arrogant samfundsnasser som ham
ikke blot er upassende, men direkte uforskammet.
Jeg formoder, at I ved, hvad den familie hvert år koster de britiske skatteydere.
2,5 millioner pund.
Når man sammenligner det med en gennemsnitsfamilie...
Ja. Det er 1.607 pund.
Om året. Kongefamilien koster mere end fire så meget per dag.
-Nu beder de om mere! Mere! -Skandaløst!
Hold op, Barbara. Polo er ikke billigt.
Hvor vover de? Når halvdelen...
Det var dog de øvrige personers reaktion, der bekymrede mig.
Dem, som holdt sig neutrale.
Før artiklen blev skrevet, ville jeg mene, at der var seks strammere i kabinettet,
der ville skære i apanagen, mod 14, som vi kan kalde moderate.
Nu er tallene nærmere ti mod ti.
-Det er en markant og bekymrende ændring. -Hvad er din egen holdning?
-Min, Deres Majestæt? -Ja, hr. premierminister. Din.
Du har den afgørende stemme.
Jeg har altid været ivrig tilhænger af monarkiet, som jeg tidligere har vist.
Men når det drejer sig om en fattigdomsappel
fra ægtemanden til verdens rigeste kvinde
og en appel til de britiske skatteydere om en lønstigning i disse tider,
føler selv jeg...
...en vis ambivalens.
Hvad vil han have, vi skulle gøre?
Skulle vi bo i rækkehus og køre med omnibus?
Han nævnte faktisk rejser.
At den kongelige yacht er finansieret af flåden, vores fly af flyvevåbenet,
og at Margarets seneste ferie i Amerika kostede statskassen 30.000 pund.
Jeg hører, at hun kun udførte to dages arbejde.
Margarets ferie sikrede ikke blot en økonomisk redningspakke i millionklassen.
Hun fik også flotte anmeldelser i alle aviser,
og det er langt mere, end hvad mr. Wilson og hans...
...økonomisk inkompetente socialistvenner har opnået.
Overlad det til mig.
Hvad skal det sige?
Det betyder, at det kræver et svar. En håndfast svar.
-Philip... -Du fortjener en ordentlig løn.
Vi fortjener en ordentlig løn.
Jeg helmer ikke, før vi får det.
Dette er en ægte Ceylon-safir
sat med diamanter.
Ægte safirer findes ikke i den størrelse.
-Hvis bare en brøkdel af den var... -Undersøg den.
Når du vil give en ordentlig pris for den,
vil jeg overveje at sælge den.
Du kan finde mig i Marthas og Marys kristne søsterorden.
Adressen er Pefkon 10, Neo Iraklio.
Utroligt!
Juveltyve nu om dage. De er ikke så lidt frække.
-Har I anholdt hende? -Hvem?
Den falske nonne.
Der er intet falsk over hende, din idiot.
Hun er en rigtig nonne. Og en prinsesse.
Hvad?
Prinsesse Alice af Grækenland og Danmark blev født på Windsor Castle.
Hendes grandonkel var tsar af Rusland, hendes oldemor var dronning Victoria,
og hendes søn er nu gift med dronningen af England.
Er du nået frem til en pris, søde?
Er du der, søde?
Kan du høre mig?
Søde?
Hallo, søde?
Deres Kongelige Højhed.
Hallo, søde? Kan du høre mig? Tag den nu.
Hallo?
-Deres Kongelige Højhed. -Hallo? Søde?
-Deres Majestæt. -Ja.
-Hans Kongelige Højhed, Hertugen... -Ikke mig.
Han kalder mig "skat" eller "kålhoved." "Søde" er en anden.
Der kan man se. Det virkede.
-Du ville se mig. -Ja.
Nå...
-Jeg har talt med oberst Adeane. -Ja.
-Og Martin Charteris. -Ja.
Og William Heseltine.
En række af de dem, du hader mest.
-Vi satte os sammen. -I et krybdyrterrarium? I zoologisk have?
Nej. Det blev besluttet, at som led i et nyt pr-initiativ
skal du sendes ud.
-Hvad? -Altså ikke som en raket.
Eller måske lidt som en raket.
I den henseende ser jeg gerne, at du sammen med hele familien medvirker
i en skelsættende film, der skal vises på tv.
Jeg har fortalt dig historien, ikke? Da jeg var barn...
-Jo. -...flygtede vi fra Grækenland.
-Ja, i en citronkasse. -En appelsinkasse.
Det skyldtes, at folket havde set sig gal på den kongelige familie.
Fra den dag af blev vi fordrevet. I eksil.
Jeg stod uden noget rigtigt hjem og uden familie.
Og jeg... Jeg ønsker ikke, at det skal ske for os.
Jeg ønsker, at folk skal synes godt om os og føle, at de kender os.
Jeg ved, du værner om dit privatliv,
men jeg tror, der er meget ved dig, de ville kunne lide.
Det er en kendsgerning, at du giver valuta for pengene.
Som et par solide støvler?
Er der noget, man elsker højere her i livet end et par solide støvler?
Det lyder frygteligt.
Ja. Det tænkte jeg nok, du ville sige.
Insisterer du og de andre krybdyr...
Det gør vi desværre.
PR, TV, BBC
-En film? -Ja. Det er en dokumentarfilm.
-Tony, vil du... -Det betyder, at det ikke er skuespil.
Ingen kunstgreb. Kun den ægte vare. Ligesom dyrefilm.
Dem kan jeg godt lide.
Ja, bortset fra, at nu er vi den truede dyreart.
Præcis. Den vil vise vores dagligdag,
så alle derude kan se, hvad vi her allerede ved.
-Og hvad er det? -Hvor hårdt vi alle arbejder.
Hvor stor værdi, vi repræsenterer. At vi fortjener skatteydernes penge.
Skal vi vænne os til, der er kamera på hele tiden?
Nej, men de følger os fra tid til anden i de næste måneder.
Så opfør jer nu ordentligt, alle sammen.
Det lys er sandelig skarpt, ikke?
Træk den længere bagud.
-Undskyld, Deres Majestæt. -Tak.
Ronald Lee.
David Salt.
-Terry Edwards. -Deres Majestæt.
Sally Phipps.
Det hele virker nok meget glamourøst.
De olympiske atleter til frokost, USA's præsident til middag,
men det indebærer hårdt arbejde, mange forberedelser og store udgifter.
I forhold til, hvad man faktisk opnår,
mener jeg, at det, vi er...
...alle pengene værd.
Herovre, d'herrer.
Fortsæt.
Goddag, hr. premierminister.
Jeg havde næsten forventet at blive mødt af kameraer.
Belysning, mikrofoner...
-De har altså hørt om det? -Ja.
Min mand er desværre ret optaget af tanken om en dokumentar.
Skønt jeg ikke har meget forstand på tv, har jeg forstand på ægteskab,
og hvornår man bør lade nogen brillere.
Men vi har nok at tage fat på, ikke mindst et militærkup i Athen.
Ja, hvor Deres svigermor stadig bor, hvis jeg husker rigtigt.
Ifølge Udenrigsministeriet er hun muligvis i fare.
Dette er en offentlig meddelelse. Regeringen er blevet væltet,
og militæret har taget kontrollen over byen og landet.
Alle udenlandske statsborgere skal straks forlade landet.
...et billede af bordet...
Og så taler jeg om forberedelserne.
Vi filmer nogle af jeres samtaler med personalet.
-Hvor længe varer det? -Vi burde være klar om et øjeblik.
Er det den seneste sceneliste?
-Fortsæt bare. -Javel.
Hej.
Jeg talte med premierministeren i dag. Athen er jo ramt af et militærkup.
Ja.
Udenrigsministeriet mener, vi bør sende et fly ned
for at hente din mor til England.
-Så kan hun bo hos os. -Her?
Ja, her. Der er jo masser af plads her på herberget.
-Hvornår? -Hurtigst muligt.
-I morgen? -Nej.
-Hvorfor ikke? -Har du ikke du bemærket alle kameraerne?
Jo, det har jeg da.
Vi kan ikke risikere, at min mor spolerer filmen.
-Du ved, hvordan hun er. -Excentrisk.
Nej, det er værre.
Hun er ikke vant til vores verden og passer heller ikke ind. Hun...
Hun har boet på en anstalt det meste af sit voksenliv. Hun er ikke...
Hun er ikke rask. I denne film er vores fremtræden afgørende.
Vi må være forsigtige. Meget forsigtige. Svaret er nej.
Er De klar?
Kom så.
-Kamera klar. -Skynd dig.
Selvfølgelig bør hun komme. Hun er 82 år,
og hvis hun ikke er kvalificeret nok som Hertugens mor og Dronningens svigermor,
er hun det som bedstemor til den fremtidige konge.
Hent hende, og anbring hende ved siden af Prinsesse Anne. Hun holder øje med hende.
Javel, Deres Majestæt.
Farvel, min kære familie.
Farvel, kære søstre.
Må Herren velsigne jer.
Må Herren beskytte jer.
Tak, min ven.
Deres Kongelige Højhed.
Tak.
Det er denne vej.
Deres Majestæt.
Vi er så glade for, du er nået frem i god behold.
De er meget venlig. Alt for venlig.
Bubbikins?
Din kære søn er desværre indisponibel i øjeblikket.
Vi er ved at optage en film.
Hvad?
Pyt med det. Han kommer snart og ser til dig.
Du må være træt. Nu bør du finde dig til rette.
Tak.
-Bubbikins? -Ja.
Deres værelse, Deres Kongelige Højhed.
Det er yndigt.
Hvordan går det?
Deres Kongelige Højhed. Prinsesse Alice er ankommet.
Tak, Martin.
Mor!
De er klar nu.
Tidlig morgen, et hus i Highgate, London. Industrikonsulenten Rex...
De optager, skat.
Vi bliver filmet, mens vi ser tv.
Der er muligvis nogle, der ser os
se tv på deres eget fjernsynsapparat hjemme hos dem selv.
Banaliteterne har nu virkelig skrabet bunden.
De er nemme at betjene. Eksperter forudser,
at om 20 år vil alle nye huse have indbygget særlige computerstik,
og skærmene vil være billigere at leje end nutidens telefoner.
-Hvad skal vi så nu? -Skal vi sige noget?
-Ja. -Jamen hvad?
Har nogen forberedt noget?
Tanken var, det skal være improviseret, så det afspejler en normal aften.
Det her er ikke en normal aften.
Var det en normal aften,
ville vi alle hver især sidde trist isoleret på hver vores slot.
Der ville ikke være tæt pakket som her. Det her virker som en mareridtsjul.
Rex Malik forestiller sig en verden, hvor børn undervises virtuelt på computer,
hvor hvert hus har sin egen computerskærm forbundet til en centralhjerne...
Deres Majestæter og Kongelige Højheder kunne måske kommentere det, I ser på tv.
Det ville være nemmere, hvis vi så noget, der var lidt mere underholdende.
Enig. Det er dødkedeligt.
-En drink ville nok gøre det bedre. -Alt bliver bedre med en drink.
-Ikke alt. -Vær nu ikke så selvgod.
Colin.
-Og tak. -Gudskelov.
Hallo?
Hallo, min ven.
-Vil De have noget imod... -Nej, slet ikke.
Jeg kunne ikke finde nogen tændstikker på slottet.
Hvem er det?
Mor til Hertugen af Edinburgh, Prinsesse Alice af Grækenland og Danmark.
For guds skyld. Det skal stoppes.
Nu! For helvede!
Fortæl os om klosteret.
Det hedder Marthas og Marys kristne søsterorden,
og det ligger i gaden Pefkon i Athen.
Fortæl mere om Grækenland. Er der problemer der?
Er det derfor, De kom...
Stop det.
Det er et mareridt. Hun skal væk herfra.
-Et sted, ingen ser hende. -Hvad?
Vi er ved at optage en dokumentarfilm, og det er en afgørende pr-øvelse.
Denne gang gik de med til at slette optagelsen.
Det er ikke sikkert, de vil det næste gang.
Hendes tilstedeværelse på slottet truer med at forpurre det hele.
-Hvorfor gør hun dig vred? -Jeg er ikke vred.
Jo, du er rasende.
Har du overhovedet hilst på hende endnu?
-Det har du ikke. -Lad mig give dig et godt råd.
Hold op med at behandle mig nedladende.
Hold op med at blande dig og lægge dig imellem. Du ved intet om det.
Jeg ved, at hun er din mor.
-Teknisk set, ja. -Hvad skal det betyde?
Det betyder, at hun fødte mig.
Hun var aldrig en mor.
Philip.
Philip!
Rosa kom løbende ind til mig midt om natten og sagde:
"Vi må have flere spande!"
Det var som at lytte til et orkester hele natten.
Det var virkelig sjovt bortset fra,
at vi alle var gennemblødte og frøs.
Nå, her er I.
Deres Majestæt.
Yaya har fortalt mig fantastiske historier om sit liv.
Har hun det?
Jeg ville høre, om du har, hvad du skal bruge. Sid ned.
-Ja, jeg har mere end rigeligt. -Men det har hendes kloster ikke.
-Lad nu være. -De mangler 200 pund til taget.
-Jaså? -Det er rigtig nok.
Og 300 pund til medicin og senge.
Så vi skriver til mæcener og velgørere og beder om penge.
Slottets brevpapir...
Vi tror, det vil hjælpe.
Er der noget her, vi kunne overveje at sælge?
Såsom?
-Et maleri. -Et maleri?
Eller et ur.
Der er så mange ure alle vegne her.
I ville ikke savne et eller to, vel?
Det er ikke helt så enkelt. Nogle af dem ejer vi ikke selv.
Men måske vil din kære søn være så venlig at give en donation.
Bubbikins.
Ja, Bubbikins.
I mellemtiden sørger vi for, du får flere cigaretter,
og så afholder vi loppemarked med slottets værdigenstande, når vi kommer tilbage.
Bliv bare siddende.
Hvad?
-Godmorgen, Bridget. -John.
-Glæder De Dem til at se den i aften? -Bestemt.
HISTORISK DOKUMENTAR
-Godmorgen, Bridget. -Godmorgen.
Godt. Tænd bare.
Buckingham Palace er kendt i hele verden som Dronning Elizabeth 2.s hjem.
-En uigennemtrængelig fæstning... -Sådan.
...hvis indre aktiviteter er skjult, men det vil nu ændre sig.
Vi blev tilladt et sjældent kig bag kulisserne
i Storbritanniens mest betydningsfulde families hjem.
Når dagen begynder...
Åh, nej. Mit hår sidder forfærdeligt.
Hvor mange ekstra kilo er det, der tilføjes på tv, søde?
-Man skulle ikke tro det. -Ti stille.
-Som mange undersåtter... -Skru op.
...har Dronningen et kontorjob. Med fem afdelinger
er hun afhængig af sine privatsekretærer.
Tak.
Og dette er...
...forslagene til...
Disse mænd holder styr på Dronningens aftaler og opgaver,
og de har kendskab til alt, der foregår på slottet.
Som dagen skrider frem, følger der flere kongelige pligter.
Jeg nævner hermed følgende navne...
Allerførst et møde med statsrådet.
I undrer jer måske over, hvorfor ingen sidder ned.
Faktisk kender ingen svaret,
men så fatter man sig i korthed.
Gad vide, hvad der er mest kedeligt.
At deltage i et af de møder eller at skulle se det på tv.
Ikke kun Dronningen har royale pligter.
Også Dronningemoderen udfører mange offentlige opgaver.
-Du blev da filmet fra din bedste side. -Ti stille.
Se, mor. Det er et ultranærbillede.
Jeg er klar, mr. DeMille.
En af Hendes Majestæts fritidsbeskæftigelser
er at føre tilsyn med driften af det 60 hektar store stutteri ved Sandringham.
Men selv da stopper de royale pligter ikke.
Ej heller de mange arrangementer og receptioner.
Der er altid en begivenhed, der skal forberedes,
og uanset arrangement skal mad og servering være i særklasse.
Disse begivenheder kan virke fornøjelige, men de har national betydning.
Formaliteten ligeså.
Ambassadører skal behandles på præcis samme måde,
så ingen føler, at der bliver gjort forskel.
Det er en ære, Deres Majestæt.
Det er yderst interessant, hr. ambassadør. Verdens problemer er så komplekse.
Det hele er dog ikke middage og pligter.
Selvom Dronningen og Prins Philip ofte er adskilt fra deres børn,
er ferier lig med familietid, og de afholdes jævnligt.
-Godnat, John. -Godnat, Sally.
Et af yndlingsdestinationerne er Balmoral Castle, Dronningens private residens
i det skotske højland.
"I går aftes sad folket og så en dokumentar,
der skulle bringe kongefamilien tilbage til rette sted
i centrum for nationens hengivenhed.
Desværre var det ikke det, de opnåede.
Det er svært at se, hvad de havde tænkt.
De gik med til at lukke tv-kameraer indenfor
for at fjerne al højtidelighed og mystik.
Det ville gøre os forbavsede over, hvor normale de var og lig os andre.
Når vi så dem rejse fra slot til slot,
fra palæ til palæ i yachter og fly, som vi betaler for,
spadsere på jorder, de ejer, fiske i floder, de ejer,
og grille i skove, de ejer,
skulle det få os til at tænke over, hvor ihærdigt de arbejder,
og hvor meget valuta for pengene de giver,
så vi ville føle trang til at øge det beløb, vi giver dem."
Højere. Hold dig ikke tilbage. Kom nu!
Så alle kan høre det. Kom så, John.
"Selv den mest ivrige monarkist må indrømme,
at det stærkeste våben i monarkens arsenal er den mystik,
der omgærder denne ophøjethed."
Hørt!
"Det eneste respektindgydende ved dette
er omfanget af deres opblæste fornemmelse af selvberettigelse...
...og deres evne til at indøve småsnak, så respiratorpatienter slukker for den."
Flot, John. Godt arbejde.
Fantastiske seertal.
De højeste, en saglig dokumentar nogensinde har haft.
Og nogle vidunderlige anmeldelser i dagens aviser.
-De var skånselsløse. -Ikke dem, jeg læste.
Jeg vil gerne tro, jeg har en forståelse for tv ligeså vel som andre her i landet.
Jeg kan takke tv for mit politiske liv.
Det skyldes, at jeg med tiden har lært, hvordan det skal gøres,
hvordan det fungerer for mig.
Måske er kongefamilien ikke de mest velegnede.
-Tv egner sig til normale mennesker. -Det var jo netop pointen.
At vise, at vi inde bag slottets mure er normale mennesker.
-Nej, Deres Majestæt. I er ikke normale. -Er vi ikke?
Vi står op om morgenen og går i seng om aftenen.
Vi arbejder, bliver trætte, bliver syge.
Vi har onkler, der gør os forlegne. Utålelige juleaftener. Vi er helt normale.
Sådan opfatter folk jer imidlertid ikke og...
Tillad mig at sige det, og nu bliver det lidt svært...
De ønsker ikke, I er normale.
Hvad ønsker de da? Sig det. Det er det, vi alle gerne vil vide.
Hvad ønsker I af os?
Sandheden er, vi ikke ved, hvad vi ønsker.
Bortset fra, at vi ønsker, at I er perfekte.
Et forbillede.
Intet menneske er perfekt.
Kun Gud er perfekt.
Derfor foretrækker jeg, at kongefamilien er ude af syne,
ude af sind, for vores egen overlevelses og fornufts skyld.
Men sagen er, vi ikke kan gemme os.
Vi skal være synlige hele tiden.
Hvad er da svaret?
Det bedste svar indtil videre er ritualer og mystik.
Det holder os nemlig skjult, mens vi stadig er synlige.
Alt blændværket, mystikken og etiketten
er ikke til for at holde os adskilt fra andre, men for at holde os i live.
KONGEFAMILIENS OPHØJETHED BRUDT
EFTER TV'S INDTOG I DET ALLERHELLIGSTE
-Du har ringet efter mig? -Ja.
Sid ned.
Ikke blot mislykkedes det at opnå det, jeg havde håbet på,
for vi har på en eller anden måde opnået det modsatte.
I stedet for at skrive om, hvor god valuta for pengene vi er,
er disse journalister fælles om at parodiere os...
...vores stive udtryk, vores stupiditet, forfængelighed, ødselhed...
-Jeg advarede dig. -Det skal du ikke sige.
Det gjorde jeg. Det var hele tiden en dum idé. Det ville give bagslag.
Behøver du sige din mening så skånselsløst ved enhver given lejlighed?
Hvor tror du, jeg har det fra?
Hvad har du tænkt dig at gøre?
Faktisk håbede jeg på, at vi kunne tale om, hvad du skal gøre.
Jeg har tænkt mig nævne dig over for The Manchester Guardian
som emne til et stort dybdegående portræt.
Hvorfor dem? Hvorfor ikke The Daily Telegraph eller Daily Mail
eller nogen, vi ved, er bare en smule venlige?
Fordi i betragtning af al kritikken
vil accept fra vores mest højrøstede kritikere repræsentere et vendepunkt.
Hvis vi kan opnå accept.
Du er den mest sparsommelige, jordbundne, afdæmpede, beskedne kongelige, vi har.
Hvis nogen kan redde det her, er det dig.
John. Jeg blev netop ringet op af slottets pressesekretær.
Lad mig gætte. De kræver en undskyldning, kalder min kritik for landsforræderisk...
Nej, de tilbyder et interview med prinsesse Anne.
Hvad? Lille frøken Vrissen og Vranten?
Ja, og det mest sælsomme er,
at de specifikt ønsker, at du skal skrive artiklen.
De er da blevet helt vanvittige.
-Kør til den nordlige indgang. -Javel.
John Armstrong fra The Guardian. Jeg skal mødes med Anne.
Hvem?
-Prinsesse Anne. Interviewet. -Javel. Denne vej.
-Vær venlig at vente her. -Tak.
-Nu, Yaya. -Hvad?
Skynd dig.
Af sted!
Mr. Armstrong. Har De ikke fået besked?
Hendes Kongelige Højhed, Prinsesse Anne er...
...er syg.
Hun er slemt forkølet og er ikke disponibel.
-Det har jeg ikke hørt. -Beklager. Nu skal jeg vise Dem ud.
-Hvem er det? -Hvem?
-Nonnen. -Det er...
-Det er Prinsesse Alice. -Hvem?
Mor til Hans Kongelige Højhed, Hertugen af Edinburgh.
-Tror De, hun vil tale med mig? -Nej, bestemt ikke, så hvis De...
-Jeg kan selv spørge hende. -Nej, det er upassende.
-Mr. Armstrong... -Goddag.
Goddag. Mit navn er John Armstrong.
Jeg skriver om kongefamilien i The Guardian.
-Må jeg stille Dem nogle spørgsmål? -Hvad?
Jeg er John Armstrong fra The Guardian. Må jeg interviewe Dem?
-Jamen selvfølgelig. -Hun sagde ja.
Hvad kan jeg hjælpe Dem med, min ven?
Jeg tror, at folk i dette land
kunne være interesserede i at lære Dronningens svigermor bedre at kende.
-Virkelig? -Ja da. Så...
Lad os tage det fra begyndelsen.
Jamen jeg er jo ældgammel.
-Det vil tage lang tid. -Jeg har masser af tid.
Ja, altså...
Jeg blev født på Windsor Castle.
Selveste dronning Victoria var til stede ved fødslen.
Var hun?
-Alle syntes, at jeg som barn var langsom. -Langsom? På hvilken måde?
-Til at gå? -Nej, min ven.
Langsom herinde.
Javel.
Jeg er født døv.
Det er jeg ked af at høre, men ellers var De helt normal?
Det mente jeg jo, men det mente andre åbenbart ikke,
for jeg fik diagnosen skizofren.
Jeg blev anbragt på en anstalt.
-En sindssygeanstalt? -Ja.
Jeg modtog behandling af Sigmund Freud.
Han var ikke nogen rar mand.
Fortsæt endelig.
Jeg boede der i lidt mere end to år.
Det lykkedes mig at flygte.
ELEKTROCHOK
HENDES HYSTERI
THE GUARDIAN DEN ROYALE HELGEN
Bubbikins.
"Et væsentlig element i vittigheder om svigermødre er...
...at det er et mareridt at have hende boende.
Men at have denne svigermor boende må være en velsignelse.
Prinsesse Alice er ganske usædvanlig...
...et medlem af den kongelige familie, der har lidt langt mere end os andre,
arbejdet hårdere end os andre
og genereret mere godt end os andre.
På grund af medfødt døvhed blev hun konstant misforstået,
udstødt og undervurderet.
Læger forvoldte hende ubeskrivelige grusomheder.
Røntgen af livmoderen skulle bringe hende i overgangsalderen og reducere libido...
...og elektrochokbehandling skulle kurere hendes hysteri.
Men i stedet for at være bitter
helligede prinsesse Alice sit liv til velgørenhedsarbejde, offentlig tjeneste,
og agiterede mod social uretfærdighed, ofte med fare for selv at lide overlast."
Og sådan fortsætter det.
Det er et kærlighedsbrev.
Jeg skylder dig en undskyldning.
For hvad dog?
Min troløshed.
Jeg har hele tiden forsøgt at holde dig væk fra kameraerne,
men der er ingen uden tvivl om, du skulle have været midtpunktet.
Hvis der er nogen, der skylder nogen en undskyldning,
ved vi begge to, det er lige omvendt.
I det mindste nåede dine søstre at have en mor.
Da vi blev tvunget til at forlade Grækenland, magtede jeg ikke opgaven.
Jeg havde brug for pleje.
Jeg havde brug for hjælp.
De hjalp dig ikke. Det var tortur.
-De gjorde deres bedste. -Nej.
Behandlingen var jo barbarisk.
Din efterfølgende tapperhed var bemærkelsesværdig.
Jeg gjorde det ikke alene.
Det kunne jeg ikke have gjort.
Jeg fik hjælp hele vejen.
Men, Bubbikins, du nævnte troløshed.
Hvordan står det til med din tro?
-Den er i dvale. -Hvad?
I dvale.
Det er ikke godt.
Lad dette være en mors gave...
...til sit barn.
Et enkelt råd...
Find noget at tro på.
Det hjælper. Nej...
Det hjælper ikke blot.
Det betyder alt.
Det ser ud til at klare op.
Skal vi gå en tur?
Så vi flytter frokosten med lord and lady Casey til den 12.,
så er der nok tid til præsentationen af Dronningens eskadron
for Central Flying School ved RAF Little Rissington den 9.
Godt. Tak, Michael. Var det alt?
Et sidste punkt, Deres Majestæt.
Flere tv-selskaber har udvist interesse for dokumentaren om kongefamilien.
Canadian Broadcasting Corporation. Australian Broadcasting Corporation.
-CBS i USA. -Nej.
-Deres Majestæt? -Det synes jeg ikke.
Javel.
Det er vist meningen, at BBC vil genudsende den om tre uger.
Det synes jeg heller ikke.
Faktisk er det bedst, hvis den dokumentar aldrig bliver vist igen nogen steder.
Kan jeg overlade det til dig?
Ja, Deres Majestæt.
Tekster af: Lene Bundgaard